ΓΡΑΠΤΗ ΕΡΩΤΗΣΗ E-0910/02

υποβολή: Gabriele Stauner (PPE-DE) και Paul Rbig (PPE-DE) προς την Επιτροπή

(5 Απριλίου 2002)

Θέμα: Οι ενισχύσεις του προγράμματος Sapard για την Πολωνία

Σύμφωνα με είδηση που δημοσιεύτηκε στην αυστριακή εφημερίδα Der Standard στις 20.03.2002, η Πολωνία αντιμετωπίζει μεγάλα προβλήματα όσον αφορά τη χρηματοδότηση σχεδίων στο πλαίσιο του προγράμματος προενταξιακής ενίσχυσης Sapard.

1. Θα μπορούσε η Επιτροπή να επιβεβαιώσει ότι η Πολωνία δεν έχει εσπράξει μέχρι σήμερα ούτε ένα από τα 529 εκατ. ευρώ που διατίθενται, σύμφωνα με τις δημοσιονομικές προοπτικές της Ημερήσιας Διάταξης 2000 από τις αρχές του 2000 για το πρόγραμμα Sapard;

2. Θα μπορούσε η Επιτροπή να γνωστοποιήσει σε ποιες δυσκολίες προσέκρουσε η έγκριση σχεδίων τα οποία χρηματοδοτούνται στο πλαίσιο του προγράμματος Sapard;

3. Είναι αλήθεια ότι το πολωνικό Ίδρυμα για την Αναδιάρθρωση και τον Εκσυγχρονισμό της Γεωργίας είχε εμπλακεί σε σκάνδαλο διαφθοράς, με αποτέλεσμα να μην αναγνωριστεί από τις Βρυξέλλες ως επίσημος φορέας για την καταβολή των ενισχύσεων του προγράμματος Sapard για την Πολωνία·

4. Εάν ναι, σε ποιο ύψος ανέρχονται οι απώλειες πουπέστη ο κοινοτικός προϋπολογισμός εξαιτίας αυτού του σκανδάλου·

Απάντηση του κ. Verheugen εξ ονόματος της Επιτροπής

(14 Μαΐου 2002)

1. Η Επιτροπή μπορεί να επιβεβαιώσει ότι η Πολωνία δεν έχει λάβει ακόμα (Απρίλιος 2002) τους κοινοτικούς πόρους για το Ειδικό Πρόγραμμα Ένταξης για τη Γεωργία και την Αγροτική Ανάπτυξη (Sapard) λόγω του ότι δεν τηρούνται ακόμα οι προϋποθέσεις που θα επιτρέψουν στην Επιτροπή να μεταβιβάσει, με απόφασή της, τη διαχείριση των μέτρων του προγράμματος στηνπηρεσία Sapard στην Πολωνία.

2. Προκειμένου ναλοποιηθούν οι στόχοι του μέσου Sapard πρέπει να ολοκληρωθούν διάφορα καθήκοντα, ιδίως στις επιλέξιμεςποψήφιες χώρες. Μία περιγραφή των καθηκόντων αυτών παρέχεται στην έκθεση της Επιτροπής για το μέσο Sapard, προς το Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή των Περιφερειών(1). Πέρα από τις πληροφορίες που διατίθενται στην έκθεση, πρέπει να σημειωθεί ότι προς το παρόν η Επιτροπή έχει λάβει την απόφαση για τη διαβίβαση της διαχείρισης της βοήθειας για το Sapard σε επτά χώρες (Βουλγαρία, Εσθονία, Λετονία, Λιθουανία, Σλοβενία, Τσεχική Δημοκρατία και η Σλοβακία). Έχει σημειωθεί πρόοδος σε άλλεςποψήφιες χώρες και αναμένεται ότι η Επιτροπή θα είναι σύντομα σε θέση να λάβει περαιτέρω αποφάσεις για την διαβίβαση της διαχείρισης της βοήθειας. Όσον αφορά την Πολωνία, η διαδικασία βρίσκεται τώρα σε προχωρημένο στάδιο. Ωστόσο, εφόσον αυτή δεν έχει ολοκληρωθεί, δεν μπορεί να γίνει καμία επιλογή σχεδίου.

3. Ηπηρεσία, για την Αναδιάρθρωση και τον Εκσυγχρονισμό της Γεωργίας (ARMA) αποτελεί κυβερνητικήπηρεσία που εξαρτάται από το Υπουργείο Γεωργίας της Πολωνίας, η οποία έχει οριστεί από την κυβέρνηση, μεταξύ άλλων, για να ενημερώσει το Ολοκληρωμένο Σύστημα Διοίκησης και Ελέγχου (IACS), το οποίο χρειάζεται η Πολωνία ώστε να είναι σε θέση να διαχειριστεί ορισμένες πληρωμές βάσει της Κοινής Γεωργικής Πολιτικής. Ενώ το ARMA είναι ο ίδιος φορέας που είχε ορισθεί ως φορέας Sapard, τα καθήκοντά του είναι διαφορετικά από εκείνα του IACS. Το IACS είναι το σύστημα για τη διαχείριση των πληρωμών προς τους αγρότες από τον κοινοτικό προϋπολογισμό μετά την προσχώρηση. Το Sapard είναι ένα προενταξιακό πρόγραμμα για να βοηθήσει τις χώρες να αρχίσουν ήδη πριν από την προσχώρηση την αναδιάρθρωση της γεωργίας τους. Τα δύο αυτά συστήματα είναι χωριστά από λειτουργική και διοικητική πλευρά.

Το ARMA έχει λάβει χρηματοδότηση του Phare για την εισαγωγή του συστήματος IACS ήδη από το 1998. Τον Σεπτέμβριο του 2001, η Επιτροπή ανακάλυψε πολλές παρατυπίες. Σαν συνέπεια, η Επιτροπή ανέστειλε όλη τη βοήθεια του Phare για το IACS, ενώ εκκρεμούν περαιτέρω διευκρινίσεις εκ μέρους των αρχών της Πολωνίας καθώς και τα αποτελέσματα ενός λογιστικού ελέγχου. Οι πολωνικές αρχές άρχισαν επίσης τις δικές τους ανεξάρτητες έρευνες.

4. Η Επιτροπή έλαβε ήδη από την αρχή τα απαραίτητα μέτρα για να διαφυλάξει τους πόρους του Phare που διατίθεντο για το IACS. Σαν αποτέλεσμα και χάρη στην έκδοση εντολής είσπραξης (για 2,8 εκατ. ευρώ), ο κοινοτικός προϋπολογισμός δενπέστη απώλειες. Η Επιτροπή αναμένει τώρα από τις αρχές της Πολωνίας τις περαιτέρω πληροφορίες σχετικά με τα αποτελέσματα των δικών της ερευνών και σχετικά με το πώς θα συνεχίσει την εισαγωγή του συστήματος IACS.

(1) COM(2001)341 τελικό.